CELEX: 32009R0329
Language: ro
Date: 2009-04-22 00:00:00
Title: Regulamentul (CE) nr. 329/2009 al Comisiei din 22 aprilie 2009 de modificare a Regulamentului (CE) nr. 1165/98 al Consiliului privind statisticile pe termen scurt în ceea ce privește actualizarea listelor de variabile, frecvența elaborării statisticilor și nivelul de defalcare și de agregare care trebuie aplicat variabilelor (Text cu relevanță pentru SEE)

23.4.2009   
            
            
               RO
            
            
               Jurnalul Oficial al Uniunii Europene
            
            
               L 103/3
            
         
      REGULAMENTUL (CE) NR. 329/2009 AL COMISIEI
   
   din 22 aprilie 2009
   de modificare a Regulamentului (CE) nr. 1165/98 al Consiliului privind statisticile pe termen scurt în ceea ce privește actualizarea listelor de variabile, frecvența elaborării statisticilor și nivelul de defalcare și de agregare care trebuie aplicat variabilelor
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1165/98 al Consiliului din 19 mai 1998 privind statisticile pe termen scurt (1), în special articolul 17 literele (b), (d) și (e),
   întrucât:
   
               (1)
            
            
               Regulamentul (CE) nr. 1165/98 a stabilit un cadru comun pentru elaborarea de statistici comunitare pe termen scurt privind ciclul de afaceri. Domeniul de aplicare al acestor statistici a fost modificat prin Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a nomenclatorului statistic al activităților economice NACE Revizia 2 (2).
            
         
               (2)
            
            
               Regulamentul (CE) nr. 1503/2006 al Comisiei din 28 septembrie 2006 de punere în aplicare și de modificare a Regulamentului (CE) nr. 1165/98 al Consiliului privind statisticile pe termen scurt, în ceea ce privește definițiile variabilelor, lista variabilelor și frecvența de elaborare a datelor (3) prevedea definiții ale variabilelor.
            
         
               (3)
            
            
               Regulamentul (CE) nr. 1158/2005 al Parlamentului European și al Consiliului din 6 iulie 2005 de modificare a Regulamentului (CE) nr. 1165/98 (4) a introdus studii de fezabilitate privind orele lucrate, precum și indemnizațiile și salariile brute din sectorul comerțului cu amănuntul și al altor servicii.
            
         
               (4)
            
            
               În sensul politicii monetare comunitare, statisticile de întreprinderi pe termen scurt ar trebui să fie elaborate în continuare, în special în ceea ce privește serviciile. Prin urmare, este necesară actualizarea Regulamentului (CE) nr. 1165/98 în domenii de importanță deosebită pentru studierea ciclului de afaceri.
            
         
               (5)
            
            
               Prin urmare, Regulamentul (CE) nr. 1165/98 ar trebui modificat în consecință.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului pentru programul statistic, instituit prin Decizia 89/382/CEE, Euratom a Consiliului (5),
            
         ADOPTĂ PREZENTUL REGULAMENT:
   Articol unic
   Anexele C și D la Regulamentul (CE) nr. 1165/98 din 19 mai 1998 se modifică în conformitate cu anexa la prezentul regulament.
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 aprilie 2009.
      
         
            Pentru Comisie
         
         Joaquín ALMUNIA
         
         
            Membru al Comisiei
         
      
   
   
      (1)  JO L 162, 5.6.1998, p. 1.
   
      (2)  JO L 393, 30.12.2006, p. 1.
   
      (3)  JO L 281, 12.10.2006, p. 15.
   
      (4)  JO L 191, 22.7.2005, p. 1.
   
      (5)  JO L 181, 28.6.1989, p. 47.
   
      ANEXĂ
      
                  1.
               
               
                  Anexa C la Regulamentul (CE) nr. 1165/98 se modifică după cum urmează:
                  
                              (a)
                           
                           
                              La litera (c) (Lista variabilelor) punctul 1, se introduc în tabel următoarele variabile:
                              
                                          „220
                                       
                                       
                                          Ore lucrate
                                       
                                    
                                          230
                                       
                                       
                                          Indemnizații și salarii brute”
                                       
                                    
                        
                              (b)
                           
                           
                              La litera (d) (Formatul), punctul 2 se înlocuiește cu următorul text:
                              
                                          „2.
                                       
                                       
                                          Variabila cifra de afaceri (nr. 120), variabila volumul vânzărilor (nr. 123) și variabila ore lucrate (220) se vor transmite și în formă ajustată pentru zilele lucrătoare. Transmiterea variabilei ore lucrate (nr. 220) într-o formă ajustată pentru zilele lucrătoare se solicită cel târziu începând cu data de 31 martie 2015. Atunci când alte variabile sunt afectate de zilele lucrătoare, statele membre pot transmite și variabilele respective într-o formă ajustată pentru zilele lucrătoare. Lista variabilelor care urmează a fi transmise într-o formă ajustată pentru zilele lucrătoare poate fi modificată în conformitate cu procedura prevăzută la articolul 18.”
                                       
                                    
                        
                              (c)
                           
                           
                              La litera (e) (Perioada de referință), se introduc în tabel următoarele variabile:
                              
                                          „220
                                       
                                       
                                          trimestru
                                       
                                    
                                          230
                                       
                                       
                                          trimestru”
                                       
                                    
                        
                              (d)
                           
                           
                              La litera (f) (Gradul de detaliere), punctul 1 se înlocuiește cu următorul text:
                              
                                          „1.
                                       
                                       
                                          Variabila cifra de afaceri (nr. 120) și variabilele deflatorul vânzărilor/volumul vânzărilor (nr. 330/123) vor fi transmise în conformitate cu gradul de detaliere definit la punctele 2 și 3. Variabila numărul persoanelor angajate (nr. 210) va fi transmisă în conformitate cu gradul de detaliere definit la punctul 4. Variabila ore lucrate (nr. 220) și variabila indemnizații și salarii brute (nr. 230) se vor transmite în conformitate cu Diviziunea 47 din NACE Rev 2.”
                                       
                                    
                        
                              (e)
                           
                           
                              La litera (g) (Termenele de transmitere a datelor), punctul 3 se înlocuiește cu următorul text:
                              
                                          „3.
                                       
                                       
                                          Variabila numărul persoanelor angajate (nr. 210) se transmite în termen de două luni de la sfârșitul perioadei de referință. Termenul poate fi prelungit cu până la 15 zile pentru statele membre a căror cifră de afaceri din Diviziunea 47 din NACE Rev. 2 într-un anumit an de bază reprezintă mai puțin de 3 % din totalul Comunității Europene. Variabila ore lucrate (nr. 220) și variabila indemnizații și salarii brute (nr. 230) se vor transmite în termen de trei luni de la sfârșitul perioadei de referință.”
                                       
                                    
                        
                              (f)
                           
                           
                              La litera (i) (Primul an de referință), se adaugă următorul paragraf:
                              „Prima perioadă de referință pentru variabila ore lucrate (nr. 220) și variabila indemnizații și salarii brute (nr. 230) este nu mai târziu de primul trimestru al anului 2010 cu începere de la introducerea, în 2013, a anului de bază 2010.”
                           
                        
            
                  2.
               
               
                  Anexa D la Regulamentul (CE) nr. 1165/98 se modifică după cum urmează:
                  
                              (a)
                           
                           
                              La litera (c) (Lista variabilelor) punctul 1, se introduc în tabel următoarele variabile:
                              
                                          „220
                                       
                                       
                                          Ore lucrate
                                       
                                    
                                          230
                                       
                                       
                                          Indemnizații și salarii brute”
                                       
                                    
                        
                              (b)
                           
                           
                              La litera (d) (Formatul) punctul 2, se adaugă următorul paragraf:
                              „Variabila ore lucrate (nr. 220) se va transmite într-o formă ajustată pentru zilele lucrătoare cel târziu cu începere de la 31 martie 2015.”
                           
                        
                              (c)
                           
                           
                              La litera (f) (Gradul de detaliere) punctul 2, se adaugă următorul paragraf:
                              „Variabila ore lucrate (nr. 220) și variabila indemnizații și salarii brute (nr. 230) vor fi transmise în conformitate cu următoarele grupări ale NACE Rev. 2:
                              
                                          —
                                       
                                       
                                          diviziunile 45 și 46;
                                       
                                    
                                          —
                                       
                                       
                                          secțiunile H, I și J;
                                       
                                    
                                          —
                                       
                                       
                                          suma (69, 70.2, 71, 73 și 74);
                                       
                                    
                                          —
                                       
                                       
                                          suma (78, 79, 80, 81.2 și 82).”
                                       
                                    
                        
                              (d)
                           
                           
                              La litera (g) (Termenele de transmitere a datelor), se introduc în tabel următoarele variabile:
                              
                                          „220
                                       
                                       
                                          3 luni
                                       
                                    
                                          230
                                       
                                       
                                          3 luni”
                                       
                                    
                        
                              (e)
                           
                           
                              La litera (i) (Prima perioadă de referință), se adaugă următorul paragraf:
                              „Prima perioadă de referință pentru variabila ore lucrate (nr. 220) și variabila indemnizații și salarii brute (nr. 230) este nu mai târziu de primul trimestru al anului 2010 cu începere de la introducerea, în 2013, a anului de bază 2010.”